./data/phi0914/phi00134/phi0914.phi00134.perseus-lat1.xml
Titus Livius (Livy)
cum suspectos quosdam civium haberet, eductis in       campum omnibus copiis —  Dromon ipsi vocant —       positis armis ad contionem vocari iubet Lacedaemonios atque eorum contioni       satellites armatos circumdedit;  et pauca       praefatus, cur sibi omnia timenti caventique ignoscendum in tali tempore foret,       et ipsorum referre, si quos suspectos status praesens rerum faceret, prohiberi       potius, ne quid moliri possint, quam puniri molientis;  itaque quosdam se in custodia habiturum, donec ea, quae instet,       tempestas praetereat; hostibus repulsis, a quibus, si modo proditio intestina       satis caveatur, minus periculi esse, extemplo eos emissurum —  : sub haec citari nomina octoginta ferme principum       iuventutis iussit atque eos, ut quisque ad nomen responderat, in custodiam       tradidit;  nocte insequenti omnes interfecti        Ilotarum deinde quidam — hi sunt iam inde antiquitus castellani, agreste genus       —, transfugere voluisse insimulati per omnis vicos sub  verberibus acti necantur  hoc terrore obstipuerant multitudinis animi ab       omni conatu novorum consiliorum   intra       munitiones copias continebat, nec parem se ratus, si dimicare acie vellet, et       urbem relinquere tam suspensis et incertis omnium animis metuens